CELEX: C2005/217/37
Language: da
Date: 2005-09-03 00:00:00
Title: Domstolens dom (Tredje Afdeling) af 14. juli 2005 i sag C-192/04, Lagardère Active Broadcast mod Société pour la perception de la rémunération (anmodning om præjudiciel afgørelse fra Cour de cassation) (Ophavsrettigheder og beslægtede rettigheder — radio- og tv-udsendelse af fonogrammer — rimeligt vederlag)

3.9.2005   
            
            
               DA
            
            
               Den Europæiske Unions Tidende
            
            
               C 217/19
            
         
      DOMSTOLENS DOM
   
   (Tredje Afdeling)
   af 14. juli 2005
   i sag C-192/04, Lagardère Active Broadcast mod Société pour la perception de la rémunération (anmodning om præjudiciel afgørelse fra Cour de cassation) (1)
   
   (Ophavsrettigheder og beslægtede rettigheder - radio- og tv-udsendelse af fonogrammer - rimeligt vederlag)
   (2005/C 217/37)
   Processprog: fransk
   I sag C-192/04, angående en anmodning om præjudiciel afgørelse i henhold til artikel 234 EF, indgivet af Cour de cassation (Frankrig) ved afgørelse af 17. februar 2004, indgået til Domstolen den 26. april 2004, i sagen Lagardère Active Broadcast, der er indtrådt i Europe 1 Communication SA's rettigheder, mod Société pour la perception de la rémunération équitable (SPRE), Gesellschaft zur Verwertung von Leistungsschutzrechten mbH (GVL), procesdeltager: Compagnie européenne de radiodiffusion et de télévision Europe 1 SA (CERT), har Domstolen (Tredje Afdeling), sammensat af afdelingsformanden, A. Rosas, og dommerne A. Borg Barthet, S. von Bahr, J. Malenovský (refererende dommer), og U. Lõhmus; generaladvokat: A. Tizzano; justitssekretær: ekspeditionssekretær K. Sztranc, den 14. juli 2005 afsagt dom, hvis konklusion lyder således:
   
               1)
            
            
               I tilfælde af radioudsendelser som den i hovedsagen omhandlede er Rådets direktiv 93/83/EØF af 27. september 1993 om samordning af visse bestemmelser vedrørende ophavsrettigheder og ophavsretsbeslægtede rettigheder i forbindelse med radio- og tv-udsendelse via satellit og viderespredning pr. kabel ikke til hinder for, at vederlaget for anvendelse af fonogrammer ikke kun reguleres af lovgivningen i den medlemsstat, på hvis område sendeselskabet er etableret, men også af lovgivningen i den medlemsstat, hvor den jordbaserede sender, der viderespreder disse udsendelser til den førstnævnte stat, af tekniske grunde er placeret.
            
         
               2)
            
            
               Artikel 8, stk. 2, i Rådets direktiv 92/100/EØF af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret skal fortolkes således, at sendeselskabet ved fastsættelsen af det i denne bestemmelse nævnte rimelige vederlag ikke er berettiget til ensidigt at trække det vederlag, det har betalt eller krævet i den medlemsstat, på hvis område den jordbaserede sender viderespreder udsendelser til den medlemsstat, hvor selskabet er etableret, fra vederlaget for anvendelse af fonogrammer i sidstnævnte stat.
            
         
      (1)  EUT C 156 af 12.6.2004.